Jelaskan Sambutan dari Mechamato Movie dalam bahasa melayu

Mechamato Movie berjaya mengaut RM1.1 juta pada hari pertama tayangannya. Filem ini berjaya mengutip RM5 juta dalam masa tiga hari sahaja. Ia berjaya mencecah RM10 juta selepas 6 hari, menyamai bajet untuk filem ini. Selepas 11 hari, filem ini berjaya mengalahkan BoBoiBoy: The Movie (RM15.7 juta) dengan kutipan sebanyak RM18.3 juta.

Walaupun menerima tentangan hebat filem Hollywood seperti Avatar: The Way of Water dan Puss in Boots: The Last Wish yang ditayangkan pada bulan yang sama, filem ini berjaya mengutip kutipan sebanyak RM22.5 juta dalam masa 15 hari sekaligus mengalahkan filem aksi kepolisan terbitan Astro Shaw, Polis Evo 2. Selang 3 hari selepas itu, filem ini sekali lagi berjaya pecahkan rekod filem di bawah Astro Shaw dengan mengalahkan filem Abang Long Fadil 3 dan filem animasi Upin & Ipin: Keris Siamang Tunggal dengan kutipan RM27 juta.

Filem ini telah mengumpul RM30.75 juta selepas hanya 22 hari, memecahkan rekod sebagai filem animasi tempatan dengan kutipan tertinggi selepas mengatasi Ejen Ali: The Movie dan BoBoiBoy Movie 2. Ia juga berjaya mengalahkan filem aksi ketenteraan seperti PASKAL dan Air Force The Movie: Selagi Bernyawa. Kutipan tersebut terus mencanak naik dengan kutipan sebanyak RM34 juta selepas 4 minggu (28 hari).

Filem ini berjaya menjadikan antara filem Malaysia paling lama ditayangkan di pawagam apabila filem ini berjaya ditayangkan selama 14 minggu serta mendapat kutipan terakhir sebanyak RM35.88 juta sekaligus meletakkan mereka sebagai filem keempat tertinggi senarai filem dengan kutipan tertinggi di bawah Hantu Kak Limah.